=== Optimal form ===
De mange forskellige former for periodiske systemer har affødt spørgsmålet om hvorvidt der findes en optimal eller definitiv udgave af det periodiske system. Svaret på dette spørgsmål menes at afhænge af hvorvidt den kemiske periodicitet, der ses blandt grundstofferne, har en underliggende sandhed - så at sige "hardcoded" ind i universet, eller om sådanne periodicitet blot er et produkt af subjektiv menneskelig fortolkning, der afhænger af de menneskelige observatørers omstændigheder, overbevisninger og præferencer (et [[videnskabsteori|videnskabsteoretisk]] problem, der kendes bedst fra [[Thomas Kuhn]]s magnum opus ''[[The Structure of Scientific Revolutions]]''). En objektiv basis for kemisk periodicitet ville bilægge spørgsmålene om hydrogen og heliums placering, samt sammensætningen af gruppe 3. En sådanne underliggende sandhed, såfremt den måtte eksistere, menes ikke at være fundet endnu. I dens fravær kan de mange forskellige former for periodiske systemer forstås som variationer over temaet om kemisk periodicitet, der hver især udforsker og lægger vægt på forskellige aspekter, egenskaber, perspektiver og forhold grundstofferne imellem.<ref group = "n">[[Eric Scerri|Scerri]], en af de fremmeste autoriteter på det periodiske systems historie (Sella 2013), foretrak oprindeligt idéen om en optimal form for periodisk system, men har sidenhen skiftet mening og støtter nu værdien ved en pluralitet af periodiske systemer. Se: Sella A. (2013). "[http://www.newscientist.com/article/mg21929291.200-an-elementary-history-lesson.html#.Uiear8saySM An elementary history lesson]". ''New Scientist''. 2929, 13 August: 51, accessed 4 September 2013; og Scerri, E. (2013). "[http://ericscerri23.blogspot.com/ Is there an optimal periodic table and other bigger questions in the philosophy of science]". 9 August, accessed 4 September 2013.</ref> Det almindelige eller mellem-lange periodiske systems store udbredelse menes at være resultat af at dette layout havde en god balance hvad angår konstruktion og størrelse, samt dets afbildning af atomorden og periodiske tendenser.<ref name="Scerri 2011" /><ref>{{cite journal |last=Francl |first=M.|title=Table manners |journal=Nature Chemistry |volume=1 |date=maj 2009|pages=97–98|url=http://ericscerri.com/Michelle-Nat%20Chem.pdf|bibcode = 2009NatCh...1...97F |doi = 10.1038/nchem.183 |issue=2 |pmid=21378810 }}</ref>
Fysik Kemi